== Musik, teater og opera ==
[[Fil:Neues Schauspielhaus und neue Oper Kopenhagen am Abend.JPG|250px|thumb|right|[[Operaen på Holmen|Operaen]] set fra [[Skuespilhuset]]]]
[[Fil:Copenhagen Det kongelige Teater 2002.jpg|250px|thumb|[[Det Kongelige Teater]]]]
Det ældste og mest berømte teater i hovedstaden er det i 1748 grundlagte [[Det Kongelige Teater|kongelige Teater]] placeret for enden af Kongens Nytorv. Teatret har siden dets grundlæggelse været den nationale scene for teater, skuespil, opera og ballet, og som noget usædvanligt for den type bygninger er det stadig muligt at høre alle fire kunstarter i samme hus. Teatret har en stor scene benævnt ''Gamle scene'', som kan rumme ca. 1.600 tilskuere. Indenfor de sidste år har opera og skuespil dog fået selvstændige bygninger. [[Operaen på Holmen|Operaen]] blev bygget i 2005 på Holmen over for Amalienborg og er designet af [[Henning Larsen]]. Operaens store scene kan huse mellem 1.492 og 1.703 tilskuere afhængigt af størrelsen af orkestergraven til den enkelte forestilling.<ref>[http://www.kglteater.dk/OmTeateret/Scenerne/Operaen/Store_Scene.aspx www.kglteater.dk] {{Webarchive|url=https://web.archive.org/web/20111121024159/http://www.kglteater.dk/OmTeateret/Scenerne/Operaen/Store_Scene.aspx |date=21. november 2011 }} Det Kongelige Teater om Operaens store scene</ref> [[Skuespilhuset]] kom til i 2008 ved Kvæsthusbroen ved Nyhavn og er designet af [[Jean Nouvel]]. Skuespilhuset har tre scener til mellem 100 og 650 tilskuere. [[Den Kongelige Danske Ballet]] kan stadig findes på Det Kongelige Teaters gamle scene. Grundlagt i 1748 er den en af de ældste ballettrupper i Europa.<ref>[http://kglteater.dk/praktisk-info/forste-gang-i-teatret/ballet-for-begyndere kglteater.dk/praktisk-info/forste-gang-i-teatret/ballet-for-begyndere] {{Webarchive|url=https://web.archive.org/web/20131109221103/http://kglteater.dk/praktisk-info/forste-gang-i-teatret/ballet-for-begyndere |date= 9. november 2013 }} Den kongelige ballet blandt de ældste ballettrupper</ref> Den er hjemsted for [[August Bournonville|Bournonvilleballetstilen]].<ref>[http://kglteater.dk/om-os/den-kongelige-ballet kglteater.dk/om-os/den-kongelige-ballet] {{Webarchive|url=https://web.archive.org/web/20131113084317/http://kglteater.dk/om-os/den-kongelige-ballet |date=13. november 2013 }} Om Den kongelige ballet</ref>
Kultur